La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 11 de desembre de 2019, que són les que els corresponen els números 793/2019 a 827/2019 i dóna compte al Ple de les actuacions realitzades de conformitat amb la valoració de les admissions que s'ha dut a terme.
Es donen per llegides les actes de les sessions dels dies 26 de novembre i 4 de desembre de 2019, corresponents a la sessions quaranta-quatrena i quaranta-cinquena del Ple.
Proposta de resolució d'estimació de la Reclamació 614/2019
El senyor Josep Mir, ponent de la Proposta d'estimació de la Reclamació 614/2019, formulada contra la Gerència Territorial de la Catalunya Central de l'Institut Català de la Salut, i que té per objecte l'accés a informació sobre les borses de treball, exposa la fonamentació del sentit estimatori de la Proposta.
Es debaten alguns elements de la naturalesa de la informació demanada i es concreta que correspon estimar parcialment la Reclamació, atès que una part de la petició formulada ha de ser inadmesa, atès que sol·licita tenir accés a informació de futur, no existent en el moment de la sol·licitud i per tant es propsa esmenar el sentit de la resolució de la forma corresponent.
Proposta de Resolució de finalització de la Reclamació 625/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 625/2019 per pèrdua d'objecte, interposada contra l'Agència de l'Habitatge de Catalunya, en el marc de la qual es reclama informació relativa al Registre d'habitatges buits i d'habitatges ocupats sense títol habilitant, relaciona les actuacions que s'han dut a terme en el marc de la tramitació del procediment de reclamació davant la GAIP i que finalitzen amb la tramesa de la informació a la persona reclamant, que té la condició de periodista, de manera que correspon finalitzar la reclamació per pèrdua sobrevinguda del seu objecte.
Proposta de resolució de finalització de la Reclamació 677/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 677/2019 per pèrdua d'objecte, formulada contra l'Ajuntament de L'Hospitalet de Llobregat, i relativa a l'accés a informació sobre el nombre de veïns amb dificultats per al pagament de l'Impost sobre els Béns Immobles i que han accedit a facilitats en el pagament o a bonificacions durant el període 2008-2019, relaciona els aspectes més destacats de la tramitació d'aquest expedient, que permeten finalitzar-lo per pèrdua sobrevinguda del seu objecte, atès que l'Ajuntament ha estimat extemporàniament la sol·licitud d'accés i ha posat a disposició de la persona reclamant la informació pública sol·licitada.
Proposta de resolució de finalització de la Reclamació 688/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 688/2019 per pèrdua d'objecte, interposada contra l'Ajuntament de Barcelona, que té per objecte l'accés a informació sobre les obres de supressió de barreres arquitectòniques realitzades, relaciona els principals tràmits que s'han realitzat i que han finalitzat amb la tramesa a la persona reclamant de la informació sol·licitada per part de l'Institut Barcelona Esports.
El senyor Mir introduirà una esmena tècnica al text definitiu de la Resolució per precisar l'administració reclamada.
Proposta de resolució d'inadmissió de la Reclamació 691/2019
La senyora Elisabet Samarra, ponent de la Proposta de resolució d'inadmissió de la Reclamació 691/2019, assenyala que la reclamació s'ha interposat contra la inadmissió per part de la Direcció General de la Funció Pública del Departament de Polítiques Digitals i Administracions Públiques de la Generalitat de Catalunya, de la petició de la part reclamant, un sindicat, de tenir accés a informació sobre la identificació de les persones que ocupen els llocs de treball que es modifiquen, per ser qualificada d'exercici del dret de petició.
La ponent en proposa també la inadmissió de la Reclamació presentada davant la GAIP, atès que el seu objecte no és doncs un pronunciament en matèria de dret d'accés a la informació pública.
El senyor Josep Mir formula una esmena tècnica al text de la Proposta que la ponent introduirà a la resolució definitiva.
Proposta de resolució finalització de la Reclamació 698/2019 per pèrdua d'objecte
El senyor Josep Mir, ponent de la Proposta de resolució finalització de la Reclamació 698/2019 per pèrdua d'objecte, interposada contra l'Ajuntament d'Alcanar, i que té per objecte l'accés a les convocatòries i documentació que les acompanya de les Juntes de Govern Local per part d'una regidora de l'oposició, assenyala que es proposa la finalització per pèrdua sobrevinguda del seu objecte atès l'Ajuntament ha estimat de forma extemporània l'accés a aquesta informació per part dels grups de l'oposició.
Proposta de resolució de desestimació de la Reclamació 699/2019
La senyora Elisabet Samarra, ponent de la Proposta de resolució de desestimació de la Reclamació 699/2019, formulada contra la Direcció General de la Funció Pública del Departament de Polítiques Digitals i Administracions Públiques de la Generalitat de Catalunya, i en el marc de la qual es demana informació sobre els horaris d'entrada i sortida de totes les places amb horari especial, proposa que es desestimi la reclamació atès que l'administració reclamada argumenta que no disposa de la informació que reclama un sindicat.
Tanmateix el senyor Josep Mir proposa que es valori en aquest cas si no procedeix també que la Direcció General de la Funció Pública derivi la sol·licitud als diferents departaments de la Generalitat i per tant es resol valorar al Ple de la setmana vinent novament aquesta Proposta de resolució.
Proposta de resolució de finalització de la Reclamació 713/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 713/2019 per pèrdua d'objecte, interposada contra la Universitat de Barcelona, i relativa a l'accés al Reglament per a la provisió de llocs de treball, exposa que correspon finalitzar per pèrdua sobrevinguda del seu objecte, atès que durant el procediment de reclamació s'ha donat resposta a la persona reclamant a la seva sol·licitud d'accés.
Proposta de resolució d'inadmissió i pèrdua parcial de l'objecte de la Reclamació 715/2019
El senyor Josep Mir, ponent de la Proposta d'inadmissió i pèrdua parcial d'objecte de la Reclamació 715/2019, formulada contra interposada contra l'Empresa de Serveis i Promocions d'Iniciatives Municipals (ESPIMSA) i Ajuntament de Tarragona a, en el marc de la qual es reclama accés a documentació sobre diverses qüestions sobre l'autorització de la terrassa d'un bar, assenyala que correspon inadmetre parcialment una part de la reclamació atès que es demana a la GAIP que realitzi actuacions de les quals no n'és compent i d'altra banda, es proposa la pèrdua parcial de la resta de l'objecte de la Reclamació, atès que ESIPMSA ha elaborat un informa de resposta a la seva sol·licitud d'informació pública.
El ponent analitza conjuntament aquesta reclamació i dues més, ambdues interposades també per la mateixa persona reclamant contra l'Ajuntament de Tarragona i l'empresa municipal, que són la Reclamació 716/2019 també amb el mateix objecte però respecte un altre bar amb terrassa que finalitza en els mateixos termes que la 715/2019 i la 819/2019 ha de ser inadmesa per haver estat presentada de forma prematura a la GAIP.
Proposta de resolució d'inadmissió i pèrdua parcial de l'objecte de la Reclamació 716/2019
És objecte d'anàlisi al punt desè de l'ordre del dia.
Proposta de resolució de finalització de la Reclamació 722/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 722/2019 per pèrdua d'objecte, interposada contra l'Ajuntament de Torrefarrera, en el marc de la qual es reclama informació sobre la data i durada d'una concessió del servei d'abastament d'aigua, exposa que correspon finalitzar per pèrdua sobrevinguda de l'objecte de la reclamació perquè la informació ha estat facilitada a la persona reclamant durant la tramitació del procediment.
Proposta de resolució de finalització de la Reclamació 795/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 795/2019 per pèrdua d'objecte, formulada contra l'Institut del Teatre de la Diputació de Barcelona, relativa a l'accés a les actes de procesos selectius concrets, assenyala que correspon finalitzar per pèrdua sobrevinguda de l'objecte de la reclamació perquè s'ha facilitat durant el procediment al sindicat reclamant la informació demanada.
Proposta de resolució d'inadmissió de la Reclamació 819/2019
És objecte d'anàlisi en el punt desè de l'ordre del dia.
Proposta de resolució d'incident d'execució de la Resolució 753/2019, de 4 de desembre
El senyor Josep Mir, ponent de la Proposta de resolució d'incident d'execució de la Resolució 753/2019 de 4 de desembre, en què l'administració reclamada era el Departament d'Educació de la Generalitat de Catalunya, en concret el Centre d'Educació Infantil i Primària, CEIP President Salvans/Auró de Terrassa, amb l'objecte d'accedir a informació sobre les dades relacionades amb la taxa cobrada pel CEIP a les famílies, informa que l'administració reclamada ha sol·licitat que el còmput del termini d'execució de la Resolució de referènci s'inicï un cop finalitzat el període de vacances escolar i que es considera fonamentada i motivada suficientment per acordar la Proposta de resolució d'incident d'execució a fi que s'evitin les dificultats d'execució que comporta el còmput inicialment prevista a la Rescolució 753/2019, de 4 de desembre.
La secretària tècnica informa que s'ha rebut una sol·licitud d'informació pública a fi d'accedir a documentació que forma part de tres del expedients de la Comissió per part de la persona que n'era la part reclamant, en concret les Reclamacions 687/2019, 672/2019 i 712/2019 i que es resoldrà mitjançant comunicació substitutiva de la resolució corresponent a l'empara de l'article 34.8 LTAIPBG.